CELEX: 32019D0469
Language: bg
Date: 2019-03-20 00:00:00
Title: Решение за изпълнение (ЕС) 2019/469 на Комисията от 20 март 2019 година за изменение на Решение за изпълнение 2014/909/ЕС по отношение на срока на прилагане на защитните мерки във връзка с малкия кошерен бръмбар в Италия (нотифицирано под номер С(2019) 2044) (Текст от значение за ЕИП.)

22.3.2019   
               
               
                  BG
               
               
                  Официален вестник на Европейския съюз
               
               
                  L 80/47
               
            
         РЕШЕНИЕ ЗА ИЗПЪЛНЕНИЕ (ЕС) 2019/469 НА КОМИСИЯТА
         от 20 март 2019 година
         за изменение на Решение за изпълнение 2014/909/ЕС по отношение на срока на прилагане на защитните мерки във връзка с малкия кошерен бръмбар в Италия
         
            
               (нотифицирано под номер С(2019) 2044)
            
         
         (само текстът на италиански език е автентичен)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 89/662/EИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
         като взе предвид Директива 90/425/EИО на Съвета от 26 юни 1990 г. относно ветеринарните проверки, приложими при търговията в Съюза с определени видове живи животни и продукти с оглед завършване на изграждането на вътрешния пазар (2), и по-специално член 10, параграф 4 от нея,
         като има предвид, че:
         
                     (1)
                  
                  
                     С Решение за изпълнение 2014/909/ЕС на Комисията (3) се установяват някои защитни мерки, които да бъдат предприети от Италия след случаите на поява на малък кошерен бръмбар (Aethina tumida) в определени области, първоначално в регионите Калабрия и Сицилия. След настъпилите промени в епидемиологичната обстановка, към момента посочените мерки са ограничени до региона Калабрия, а Решение за изпълнение 2014/909/ЕС се прилага до 31 март 2019 г.
                  
               
                     (2)
                  
                  
                     Италия уведоми Комисията за няколко нови случая на поява на малък кошерен бръмбар в Калабрия през втората половина на 2018 г. и предостави информация за епидемиологичната обстановка през февруари 2019 г., от която е видно, че в Калабрия все още се наблюдават нашествия на малък кошерен бръмбар.
                  
               
                     (3)
                  
                  
                     Поради това срокът на прилагането на защитните мерки, предвидени в Решение за изпълнение 2014/909/ЕС, следва да бъде удължен до 21 април 2021 г., като се има предвид, че Регламент (ЕС) 2016/429 на Европейския парламент и на Съвета (4), в който се предвиждат предпазните мерки за болести по животните, се прилага от 21 април 2021 г.
                  
               
                     (4)
                  
                  
                     Поради това Решение за изпълнение 2014/909/ЕС следва да бъде съответно изменено.
                  
               
                     (5)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 4 от Решение за изпълнение 2014/909/ЕС се заменя със следното:
            
               
                  „Член 4
                  Настоящото решение се прилага до 21 април 2021 г.“
               
            
         
         
            Член 2
            Адресат на настоящото решение е Италианската република.
         
         
            Съставено в Брюксел на 20 март 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 395, 30.12.1989 г., стр. 13.
         
            (2)  ОВ L 224, 18.8.1990 г., стр. 29.
         
            (3)  Решение за изпълнение 2014/909/ЕС на Комисията от 12 декември 2014 г. относно някои защитни мерки по отношение на потвърдените случаи на поява на малък кошерен бръмбар в Италия (ОВ L 359, 16.12.2014 г., стр. 161).
         
            (4)  Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (ОВ L 84, 31.3.2016 г., стр. 1).